S-567/2014

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 10. júní 2014, á hendur K-kvk-þgf E-kvk-þgf Á-kvk-þgf, kt. 000000-0000, Skipholti 20, Reykjavík, fyrir eftirtalin hegningar-, umferðar- og fíkniefnalagabrot, með því að hafa:

1. Sunnudaginn 13. október 2013 ekið bifreiðinni ST-565 án þess að hafa ökuskírteini meðferðis og óhæf til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,5 ng/ml, amfetamín 85 ng/ml og MDMA 360 ng/ml) suður Lönguhlíð í Reykjavík, þar sem lögregla hafði afskipti af ákærðu.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Miðvikudaginn 16. október 2013 ekið bifreiðinni ST-565 án þess að hafa ökuskírteini meðferðis og óhæf til að stjórna henni örugglega vegna áhrifa ávana- og fíkniefna (í blóði mældist MDMA 40 ng/ml og metamfetamín 55 ng/ml) um Vesturberg í Reykjavík, við Norðurfell, þar sem lögregla stöðvaði aksturinn og fyrir að hafa á sama tíma haft í vörslum sínum 0,81 g af maríhúana, sem lögregla fann við leit á ákærðu.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Föstudaginn 22. nóvember 2013 ekið bifreiðinni ST-565 svipt ökurétti og óhæf til að stjórna henni örugglega vegna áhrifa slævandi lyfja og ávana- og fíkniefna (í blóði mældist nítrazepam 265 ng/ml og tetrahýdrókannabínól 0,5 ng/ml) um Kringlumýrarbraut í Reykjavík, við Valhöll, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

4. Föstudaginn 17. janúar 2014 ekið bifreiðinni RF-815 svipt ökurétti á bifreiðastæði við skemmtistaðinn Hendrix að Stórhöfða 17, ekið þar utan í hægri hlið bifreiðarinnar SFP-11 og ekki sinnt skyldum sínum við umferðaróhapp heldur ekið á brott frá vettvangi.

Telst brot þetta varða við 1. mgr. 10. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

5. Fjársvik, með því að hafa laugardaginn 19. október 2013 svikið út veitingar og þjónustu samtals að fjárhæð 13.000 kr. á skemmtistaðnum Austur, Austurstræti 7 í Reykjavík, með því að framvísa þar í blekkingarskyni og án heimildar greiðslukorti S-kvk-ef B-kvk-ef G-kvk-ef og látið þannig skuldfæra andvirði veitinganna og þjónustunnar af bankareikningi hennar.

Telst brot þetta varða við 248. gr. almennra hegningarlaga nr. 19/1940.

6. Fjársvik, með því að hafa laugardaginn 19. október 2013 í félagi við S-kvk-þf H-x-x, svikið út vörur að fjárhæð 14.729 kr. og látið greiða sér til baka peninga 3.000 kr., samtals að fjárhæð 17.729 kr. á bensínafgreiðslustöð NI við Hringbraut í Reykjavík, með því að framvísa þar í blekkingarskyni og án heimildar greiðslukorti S-kvk-ef B-kvk-ef G-kvk-ef og látið þannig skuldfæra peningana og andvirði varanna af bankareikningi hennar.

Telst brot þetta varða við 248. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 0,81 g af marijúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærðu krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í júlí 1994. Samkvæmt sakavottorði gekkst hún tvívegis undir lögreglustjórasátt 15. nóvember 2013 vegna brota gegn 1. mgr., sbr. 2. mgr. 45. gr. og 1. mgr. 48. gr. umferðarlaga. Refsing verður tiltekin eftir reglum 77. gr. og 78. gr. almennra hegningarlaga. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða er svipt ökurétti í 4 ár frá birtingu dómsins að telja.

Upptæk eru dæmd 0,81 g af marijúana, samkvæmt lagaákvæðum sem í ákæru greinir.

Ákærða greiði 424.200 krónur í sakarkostnað. Verjandi ákærðu, S-kk-nf S-kk-nf hdl., krefst ekki þóknunar sér til handa.

Af hálfu ákæruvaldsins flutti málið E-kvk-nf H-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, K-kvk-nf E-kvk-nf Á-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða er svipt ökurétti í 4 ár frá birtingu dómsins að telja.

Upptæk eru dæmd 0,81 g af marijúana.

Ákærða greiði 424.200 krónur í sakarkostnað.

R-kvk-nf H-kvk-nf